CELEX: 62017CN0376
Language: sk
Date: 2017-06-22 00:00:00
Title: Vec C-376/17: Návrh na začatie prejudiciálneho konania, ktorý podal Supreme Court (Írsko) 22. júna 2017 – The Minister for Justice and Equality, Írsko a Attorney General/Arkadiusz Piotr Lipinski

28.8.2017   
            
            
               SK
            
            
               Úradný vestník Európskej únie
            
            
               C 283/25
            
         Návrh na začatie prejudiciálneho konania, ktorý podal Supreme Court (Írsko) 22. júna 2017 – The Minister for Justice and Equality, Írsko a Attorney General/Arkadiusz Piotr Lipinski
   (Vec C-376/17)
   (2017/C 283/35)
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Supreme Court
   
      Účastníci konania pred vnútroštátnym súdom
   
   
      Navrhovatelia: The Minister for Justice and Equality, Írsko a Attorney General
   
      Odporca: Arkadiusz Piotr Lipinski
   
      Prejudiciálne otázky
   
   
               1.
            
            
               V prípade, že príslušný súd členského štátu uzná osobu vinnou a odsúdi ju, pričom trest, ktorý bol tejto osobe pôvodne uložený, sa pozmení v rámci odvolacieho konania, následne dôjde k odkladu výkonu tohto trestu (pozmeneného v rámci odvolacieho konania), a zároveň po zrušení daného odkladu sa výkon trestu opätovne nariadi, má sa pojem „konanie“ uvedený v článku 4a rámcového rozhodnutia (1) vykladať v tom zmysle, že:
               
                           a)
                        
                        
                           odkazuje iba na konanie, ktoré vedie k rozhodnutiu o vine a k uloženiu pôvodného trestu (ďalej len „pôvodný trest“); alebo
                        
                     
                           b)
                        
                        
                           odkazuje na konanie uvedené v písm. a) vyššie a/alebo na niektoré alebo na všetky nasledujúce konania:
                           
                                       i)
                                    
                                    
                                       prípadné odvolacie konanie, ktoré nadväzuje na konanie podľa písm. a) a v rámci ktorého sa na základe odvolania pozmeňuje pôvodný trest (ďalej len „pozmenený trest“);
                                    
                                 
                                       ii)
                                    
                                    
                                       konanie, ktoré vedie k následnému odkladu výkonu pozmeneného trestu (alebo jeho časti);
                                    
                                 
                                       iii)
                                    
                                    
                                       konanie, ktoré vedie k zrušeniu odkladu výkonu pozmeneného trestu (alebo jeho časti)?
                                    
                                 
                     
         
               2.
            
            
               V prípade, že sa pojem „konanie“ má vykladať v tom zmysle, že odkazuje alebo zahŕňa prípadné odvolacie konanie, ktoré vedie k pozmenenému trestu, bráni platnosti európskeho zatýkacieho rozkazu, ak sa opomenie skutočnosť, že osoba, ktorej odovzdanie sa žiada, bola s príslušným odvolacím konaním oboznámená, a zároveň, že v ňom bola zastúpená, bez ohľadu na skutočnosť, že v dôsledku doplňujúcich informácií poskytnutých v priebehu konania v dožiadanom štáte je zo skutkového hľadiska zrejmé, že dotknutá osoba skutočne bola s odvolacím konaním oboznámená, a zároveň v ňom bola zastúpená?
            
         
      (1)  Rámcové rozhodnutie Rady z 13. júna 2002 o európskom zatykači a postupoch odovzdávania osôb medzi členskými štátmi (Ú. v. ES L 190, 2002, s. 1; Mim. vyd. 19/006, s. 34).